বিজিবির ৩৩ ব্যাটালিয়নের অতিরিক্ত পরিচালক সৈয়দ ফজলে হোসেন জানান, গোপন সূত্রে খবর পেয়ে আজ রবিবার ভোরে বিজিবির কুশখালি বিওপির একটি দল সীমান্তের ১০ নম্বর পিলারের ১ নম্বর সাব পিলারের কাছাকাছি ছয়ঘরিয়া এলাকায় অবস্থান নেয়। এ সময় চোরাকারবারীরা ভারতীয় পণ্য নিয়ে বাংলাদেশ ভূখন্ডে প্রবেশ করতেই তাদের চ্যালেঞ্জ করে বিজিবি সদস্যরা। বিজিবিকে দেখতে পেয়ে তারা ২৫ টি প্যাকেট ফেলে দ্রুত পালিয়ে যায়। এসব প্যাকেট খুলে পাওয়া যায় বিপুল পরিমাণ রুপার গহনা। এর ওজন ২৫ কেজি । দাম ১৬ লাখ টাকারও বেশি।